# data[].attributes.body
Film

Vi starter med at se denne skønne tegnefilm om Immunforsvaret.

# data[].attributes.body
Holdet deles ligeligt i tre hold:

Dagvagt

Aftenvagt

Nattevagt

Du arbejder individuelt, men kan spare med de kolleger, som er i samme vagt som dig selv.

Opsamling

Holdet samles og der ”gives” rapport i små grupper med hhv. 1 dagvagt, 1 aftenvagt og 1 nattevagt.

Rapport varer ca. 10 minutter pr vagt, som skal indeholde besvarelse af arbejdsspørgsmål.

# data[].attributes.body
Du arbejder som Social- og Sundhedsassistent på Geriatrisk afdeling.

Din afdeling har i denne måned særlig fokus på at forebygge postoperative infektioner, da der har været stigning i disse de senere år.

Du skal i dag varetage plejen af Aase.

Aase faldt er kommet ned på afdelingen sent i går aftes efter at være blevet opereret med hemialloplastik efter collum femoris fraktur. Hun har sovet tungt hele natten, fraset et enkelt toiletbesøg.

Da du siger godmorgen til Aase fortæller hun, at hun føler sig lidt skidt tilpas, føler sig på vej til at blive sløj. Hun affejer det bagefter med, at måske er hun bare omtumlet efter operationen og forskrækket. Samtidig har hun mange smerter fra cikatricen.

Arbejdsspørgsmål:

Hvorfor er det særlig vigtigt at have fokus på infektionsforebyggelse ved postoperative patienter?

Hvordan kan patientens immunforsvar (fokus på det ydre immunforsvar) være svækket efter en operation?

Find hjælp på side 1023

Du vil nu TOKS’e Aase, da hun beskriver at hun begynder at føle sig syg.

Skriv hendes værdier ind i TOKS-skemaet. Hvis Aase har en infektion, hvordan vil hendes værdier så være påvirket og hvordan kan hendes score blive?

Hvilke andre observationer kan du gøre dig, som fortæller, om Aase er ved at udvikle en infektion?

Find hjælp på side 1050.

Hvilke handlinger skal du som SSA gøre, hvis Aase får feber?

Afrunding:

Du har nu fri og skal overlevere til aftenvagten. Lægen har desværre ikke haft tid til stuegang i dagvagten pga. akutte operationer. Hvad vil du dokumentere og hvad er vigtigt, for at din kollega kan følge op, når der er tid til stuegang?

# data[].attributes.body
Du arbejder som Social- og Sundhedsassistent på Geriatrisk afdeling. Du møder i aftenvagt klokken 15 og skal tage over på patienten Aase Hansen, som er blevet indlagt på afdelingen i går aftes efter collum femoris fraktur og operation med hemialloplastik.

Du får kort rapport af din kollega, som fortæller at Aase har tegn på infektion, men der er desværre ikke blevet gået stuegang endnu. Du når lige at læse op på Aases journal, inden lægen kommer ind og er klar til stuegang. Du går med til stuegang sammen med den ansvarshavende sygeplejerske.

Til stuegang fortæller Aase, at hun har mange smerter efter faldet, men hoster også noget og du synes hun har påvirket respiration. Lægen mistænker infektion ved cikatricen, da der er begyndende rødme. Aase selv er bange for, at det kan være Corona, da hendes søn lige har haft Corona og det føles fuldstændig, som da hun selv havde det i efteråret. Lægen ordinerer et ekstra sæt blodprøver, som sygeplejersken bestiller. Der er allerede podet for corona på akutafdelingen, men der er ikke svar endnu.

Du får til opgave at skifte forbindingen sterilt og samtidig observere for tegn på infektion.

Arbejdsspørgsmål:

Hvad vil du observere ved Aases cikatrice – hvilke symptomer på infektion kan der være?

Hvad er forventeligt og hvad er tegn på infektion? Hvordan vil du observere om der sker udvikling i infektionstegn?

Forklar eventuelt med din viden om histamin, hvorfor der er hævelse ved cikatricen.

Lav kreativ fremstilling af cikatrice med tegn på infektion. Der skal tages et billede og lægge ind i EPJ (Elektronisk patientjournal)

Aase spørger ind til det med blodprøver. Hun er ikke vild med at skulle stikkes, så hvorfor er det nu nødvendigt? Hvad fortæller blodprøverne os om infektion, vil Aase gerne vide.

Kan blodprøver vise tegn på om det er viral eller bakteriel infektion?

Du skal pode fra cikatricen, så der kan sendes afsted til D+R. Beskriv, hvordan du poder. Hvad fortæller denne undersøgelse os noget om, og hvorfor er den vigtig?

Afrunding:

Klokken 21.30: Det er endelig tid til kaffe, og imens skal du dokumentere dagens arbejde i journalen.

Mens du dokumenterer, ringer lægen. Der er kommet svar på blodprøverne, som viser kraftig stigende infektionstal med CRP på 320. Han sætter Aase i bredspektret antibiotikabehandling i.v., som sygeplejersken blander.

Samtidig skal der tages et sæt nye værdier (TOKS) og den nye TOKS-ordination lyder på 2 x i hver vagt med kontakt til lægen ved score > 2.

Du når desværre ikke selv at TOKS’e Aase, men må give det videre til nattevagten, da du har en anden akut dårlig patient. Hvad er vigtigt at dokumentere og give videre fra dagens arbejde?

# data[].attributes.body
Du arbejder som Social- og Sundhedsassistent på Geriatrisk afdeling og møder ind til nattevagt klokken 23. Du overtager Aase fra aftenvagten, som kun har kort tid til at give rapport, da der er en akut dårlig patient på afdelingen. Hun når dog at sige, at Aase lige er startet i i.v. antibiotikabehandling, som stadig løber. Når den er færdig, skal du tage den fra og skylle med saltvand.

Du kan læse i journalen, at Aase er indlagt i dag efter en hofteoperation, hvor der er lavet hemialloplastik. Der er nu mistanke om infektion i cikatricen pga. forhøjede infektionstal, og det er derfor, der er givet antibiotika.

Du beslutter dig for at starte med at tage i.v. ned og TOKS’e Aase, da aftenvagten ikke har nået det.

Da du kommer ind på stuen, har Aase kraftige kulderystelser og siger at hun slet ikke kan få varmen.

Arbejdsspørgsmål:

Du mistænker at Aase er ved at udvikle sepsis og skynder dig at måle hendes værdier.

Hvordan kan Aases TOKS se ud, hvis hun har udviklet sepsis? Brug TOKS-skemaet

Hvilke andre symptomer kan der være på sepsis?

Hvorfor kan der opstå sepsis, hvis Aase har en infektion i cikatricen?

Du tilkalder sygeplejersken, som skynder sig at ringe til lægen. Imens fryser Aase mere og mere, og hun forstår ikke hvorfor. Hvad vil du gøre for at hjælpe hende og hvad vil du informere hende om?

Mens du står og venter, kigger du på det i.v. antibiotika, der er lige givet. Du tænker om det måske kunne være en allergisk reaktion på medicinen.

Gennemgå, hvad en allergi er og hvordan en allergisk reaktion opstår. Du kan bruge din litteratur, men du må også gerne søge viden andre steder

Afrunding:

Som natten skrider frem, forværres Aases tilstand. Hun begynder at udvikle septisk shock og overflyttes til intensiv.

Hvad vil du dokumentere og give videre fra vagten?